জিওফ গ্রিফিন
জিওফ্রে মার্টন জিওফ গ্রিফিন (ইংরেজি: Geoff Griffin; জন্ম: ১২ জুন, ১৯৩৯ - মৃত্যু: ১৬ নভেম্বর, ২০০৬) নাটাল প্রদেশের গ্রেটাউনে জন্মগ্রহণকারী দক্ষিণ আফ্রিকান ক্রিকেটার ছিলেন। দক্ষিণ আফ্রিকা ক্রিকেট দলের পক্ষে ১৯৬০ সালে দুই টেস্টে প্রতিনিধিত্ব করেছেন তিনি। লর্ডসে অনুষ্ঠিত দ্বিতীয় টেস্টে প্রথম ও অদ্যাবধি একমাত্র দক্ষিণ আফ্রিকান হিসেবে টেস্টে হ্যাট্রিক করার গৌরবগাঁথা রচনা করেছেন। এছাড়াও একমাত্র ক্রিকেটার হিসেবে লর্ডসে এ কৃতিত্ব অর্জন করেছেন জিওফ গ্রিফিন। তবে ঐ টেস্টেই থ্রোয়িংয়ের মাধ্যমে নো-বল করার জন্য স্মরণীয় হয়ে আছেন। এছাড়াও পরবর্তীতে প্রদর্শনীমূলক খেলায়ও এর পুণরাবৃত্তি ঘটান। ফলশ্রুতিতে আর কখনো টেস্ট ক্রিকেটে অংশ নেননি তিনি।